P6_TA(2006)0608
A hágai értékpapír-egyezmény aláírásának következményei
Az Európai Parlament állásfoglalása a hágai értékpapír-egyezmény aláírásának következményeiről
Az Európai Parlament,
–tekintettel a közvetítő szervezet által kezelt értékpapírok tekintetében bizonyos jogokra vonatkozó jogsza-
bályokról szóló hágai egyezményre (a továbbiakban: hágai értékpapír-egyezmény) és magyarázó
jelentésére,
–tekintettel a hágai értékpapír-egyezmény aláírására vonatkozó tanácsi határozatra irányuló javaslatra
(COM(2003)0783),
–tekintettel a hágai értékpapír-egyezmény egyes jogi aspektusairól szóló bizottsági tanulmányra,
–tekintettel a pénzügyi biztosítékokról szóló megállapodásokról szóló, 2002. június 6-i 2002/47/EK
európai parlamenti és tanácsi irányelvre (1) és különösen annak 9. cikkére,
–tekintettel a fizetési és értékpapír-elszámolási rendszerekben az elszámolások véglegességéről szóló,
1998. május 19-i 98/26/EK európai parlamenti és tanácsi irányelvre (2) és különösen annak 9. cikkének
(2) bekezdésére,
–tekintettel a hitelintézetek reorganizációjáról és felszámolásáról szóló, 2001. április 4-i 2001/24/EK
európai parlamenti és tanácsi irányelv (3) 24. cikkére és 31. cikkének harmadik francia bekezdésére,
–tekintettel az Európai Központi Bank 2005. március 17-i véleményére a hágai értékpapír-egyezmény
aláírásáról (4),
–tekintettel a Közösség csatlakozását követően a hágai konferencia által végzett munkában való részvéte-
léről szóló 2006. szeptember 7-i állásfoglalására (5),
–tekintettel a Tanácshoz és az Európai Parlamenthez intézett, „A kompenzáció és az értékpapír-elszámolás
mechanizmusai az Európai Unióban –A legfontosabb problémák és a jövőbeli kihívások” című bizottsági
közleményre vonatkozó 2003. január 15-i állásfoglalására (6),
–tekintettel az EK-Szerződés 300. cikke (2) bekezdésének első albekezdésére, valamint (3) bekezdésének
második albekezdésére,
–tekintettel eljárási szabályzata 45. és 108. cikkére,
A. mivel a hágai értékpapír-egyezmény nem egyeztethető össze a 2002/47/EK, a 98/26/EK és a 2001/24/EK
irányelvvel,
B. mivel ennek következtében a Bizottság az Európai Parlamenttel együttdöntési eljárás keretében elfogadott
fenti három irányelv felülvizsgálatát javasolja,
C. mivel ezek az irányelvek megfogalmazták a PRIMA elvet (Place of the Relevant Intermediary Approach,
azaz a közvetítő szervezet helye szerinti megközelítés) a kifizetések jogbiztonsága és a pénzügyi közve-
títők hatékony felügyelete érdekében,
D. mivel az anyagi jogban nincs harmonizáció, ami a tulajdont, a szavazati jogot, valamint a központi érték-
papír letétkezelők számlatulajdonosokkal szembeni jogait és kötelességeit illeti, különös tekintettel a sajátszámlán tartott vagyon és az ügyfél számláján tartott vagyon közötti különbségtételre, ezért a PRIMA elvelvetése előtt szükséges az Európai Parlamenttel való lényegi konzultáció, amelynek alapja egy előzetes,beható vizsgálat, amelyet valamennyi illetékes bizottsága elvégez,2006.12.23. C 317 E/904 Az Európai Unió Hivatalos Lapja
2006. december 14., csütörtökHU
(1) HL L 168., 2002.6.27., 43. o.
(2) HL L 166., 1998.6.11., 45. o.
(3) HL L 125., 2001.5.5., 15. o.
(4) HL C 81., 2005.4.2., 10. o.
(5) Elfogadott szövegek, P6_TA(2006)0353.
(6) HL C 38. E, 2004.2.12., 265. o.
E. mivel az Európai Parlamentnek hozzájárulási hatásköre van a hágai értékpapír-egyezmény ratifikálása
tekintetében,
1. emlékeztet a nemzetközi magánjogról szóló hágai konferencia keretében zajló tárgyalások demokratikus
ellenőrzésének fontosságára;
2. ragaszkodik ahhoz, hogy a ratifikáció előtt feltétlenül sor kerüljön a Parlamenttel való konzultációra,
különösen a tárgyalási felhatalmazásról szóló tervezetek és az elválasztó záradék használhatósága
kérdésében;
3. emlékeztet a PRIMA elvhez való ragaszkodására, az értékpapír-elszámolási és a kompenzációs tevékeny-
ségek gyakorlására vonatkozó közös keret meghatározásához, a pénzmosás elleni hatékony küzdelemhez,továbbá a részvényesek szavazási szándékának tiszteletben tartásához;
4. úgy véli, hogy döntő fontosságú a jogbiztonság ex ante megteremtése ami a közvetítők által kezelt,
számlán vezetett értékpapírok birtoklása, a felettük való rendelkezés és átruházásuk egyes aspektusaira alkal-mazandó jogot illeti, csakúgy mint nemzetközi keretek között érvényes garanciák nyújtása az ilyen értékpa-pírokra és az olyan rendszerszerű kockázatok csökkentése, amelyek ebben a tekintetben bizonytalansághoz
vezethetnek;
5. súlyos aggodalmának ad hangot az Európai Központi Banknak a rendszerszerű kockázatokra vonatkozó,
többször megfogalmazott fenntartásai miatt, továbbá a biztosítékok teljesítésével kapcsolatos jogvitákszámának folyamatos növekedése miatt, amelyek során a bíróságoknak külföldi jogszabályokat kell alkalmaz-niuk annak érdekében, hogy a biztosíték mértékét megállapítsák;
6. véleménye szerint egyetlen jogrendszernek kellene meghatároznia az értékpapír-elszámolási rendszerben
résztvevők valamennyi számlán vezetett értékpapírjának vagyonjogi kérdéseit, és hasonlóképpen egyetlenjogrendszernek kellene meghatároznia az értékpapír-elszámolási rendszer és minden egyes résztvevőjeközötti kapcsolat szerződéses aspektusait annak érdekében, hogy az értékpapír-elszámolási rendszer átlátha-tósága, biztonsága és meghatározó jellege védelmet kapjon;
7. úgy véli, hogy először Európán belül kell megteremteni a tranzakciók biztonságosságát, majd ezt köve-
tően kell megkönnyíteni az Európai Unió és a többi ország közötti tranzakciókat;
8. sajnálatosnak tartja a realitás teszt (a hágai értékpapír-egyezmény 4. cikkének (1) bekezdése) nem kielé-
gítő jellegét és a mentességeket a kötvényekre vonatkozó jogszabályok tekintetében (a hágai értékpapír-
egyezmény 11. cikkének (3) bekezdése), amelyek azzal a veszéllyel járhatnak, hogy a legkevésbé kényszerítő
erejű jogszabályokra esik a választás és a pénzügyi szolgáltatások belső piacán torzulások keletkezhetnek;
9. felszólítja a Bizottságot, hogy nyújtson be átfogó hatástanulmányt arról, hogy az uniós jogra és gazda-
ságra való tekintettel milyen következményekkel járna a hágai értékpapír-egyezményhez való csatlakozás;kéri, hogy a tanulmány határozza meg az említett egyezményhez való csatlakozás adózási következményeit,a PRIMA elv feladásából adódó, az egyes egységek (központi letétkezelők, bankok, betétesek) közötti
kockázat-átruházással kapcsolatos következményeket, az értékpapírhoz kötődő szavazati jogra gyakorolt
következményeket, az értékpapír legutolsó tulajdonosának járandóságára, a piaci visszaélés elleni harcra, apénzmosás és a terrorizmus finanszírozása elleni harcra, az értékpapír-elszámolási rendszer hatékonyságáraés a hitelintézetek fizetésképtelensége kockázatainak beazonosítására gyakorolt hatásokat;
10. kéri, hogy mielőtt a Közösség nevében sor kerül a hágai értékpapír-egyezmény aláírására, a tanulmányt
fogadja el a biztosok testülete;
11. utasítja elnökét, hogy továbbítsa ezen állásfoglalást a Tanácsnak és a Bizottságnak.2006.12.23. C 317 E/905 Az Európai Unió Hivatalos Lapja
2006. december 14., csütörtökHU